## Πλάτωνας, Μενέξενος, 246e-247b

Για το κείμενο

Ο *Μενέξενος* του Πλάτωνα είναι ένας επιτάφιος λόγος που πήρε το όνομά του από τον μαθητή του Σωκράτη Μενέξενο. Πρόκειται για ρητορικό λόγο. Ο Σωκράτης συναντά τον φίλο και μαθητή του Μενέξενο, που έρχεται από το Βουλευτήριο, όπου έχει μεταβεί, για να πληροφορηθεί το όνομα του ρήτορα ο οποίος θα εκφωνούσε τον επιτάφιο λόγο για όσους έπεσαν στον πόλεμο. Διαφωνώντας με τη συνήθεια των ρητόρων να έχουν εκ των προτέρων έτοιμους τους λόγους, ο φιλόσοφος υποστηρίζει ότι και ο ίδιος θα μπορούσε να εκφωνήσει επιτάφιο. Άλλωστε, αναφέρεται ότι είχε διδαχθεί τη ρητορική από την Ασπασία, σύζυγο του Περικλή καταγόμενη από τη Μίλητο, περίφημη για τη μόρφωσή της. Έπειτα από παράκληση του Μενέξενου, ο Σωκράτης πείθεται να απαγγείλει τον επιτάφιο της Ασπασίας, ο οποίος αναφέρεται στην ανδρεία των πεσόντων, στην πολιτεία των Αθηναίων και στα λαμπρά έργα της πόλης.

**Το κείμενο**

πᾶσά τε ἐπιστήμη χωριζομένη [247a] δικαιοσύνης καὶ τῆς ἄλλης ἀρετῆς πανουργία, οὐ σοφία φαίνεται. Ὧν ἕνεκα καὶ πρῶτον καὶ ὕστατον καὶ διὰ παντὸς πᾶσαν πάντως προθυμίαν πειρᾶσθε ἔχειν ὅπως μάλιστα μὲν ὑπερβαλεῖσθε καὶ ἡμᾶς καὶ τοὺς πρόσθεν εὐκλείᾳ· εἰ δὲ μή, ἴστε ὡς ἡμῖν, ἂν μὲν νικῶμεν ὑμᾶς ἀρετῇ, ἡ νίκη αἰσχύνην φέρει, ἡ δὲ ἧττα, ἐὰν ἡττώμεθα, εὐδαιμονίαν. Μάλιστα δ' ἂν νικῴμεθα καὶ ὑμεῖς νικῴητε, εἰ παρασκευάσαισθε τῇ τῶν [247b] προγόνων δόξῃ μὴ καταχρησόμενοι μηδ' ἀναλώσοντες αὐτήν, γνόντες ὅτι ἀνδρὶ οἰομένῳ τὶ εἶναι οὐκ ἔστιν αἴσχιον οὐδὲν ἢ παρέχειν ἑαυτὸν τιμώμενον μὴ δι' ἑαυτὸν ἀλλὰ διὰ δόξαν προγόνων.

**Λεξιλογικά**

**φαίνομαι:**αποδεικνύομαι

**ΣΥΝΤΑΞΗ**

* ΜΕ ΑΙΤΙΑΤΙΚΗ
* ΑΙΤΙΑΤΙΚΗ & ΔΟΤΙΚΗ: φανερώνω κάποιον ή κάτι σε κάποιον
* ΑΠΟΛΥΤΑ: δίνω φως, φωτίζω
* ΜΕ ΕΙΔΙΚΟ ΑΠΑΡΕΜΦΑΤΟ
* ΜΕ ΚΑΤΗΓΟΡΗΜΑΤΙΚΗ ΜΕΤΟΧΗ
* Ως ΣΥΝΔΕΤΙΚΟ με ΚΑΤΗΓΟΡΟΥΜΕΝΟ
* Φαίνομαι υπό τινός: ελέγχομαι, αποδεικνύομαι, καταγγέλλομαι

**ΣΥΝΘΕΤΑ**

* ΑΠΟΦΑΙΝΩ: παρουσιάζω, διακηρύσσω
* ΑΝΑΦΑΙΝΩ: κοινοποιώ
* ΕΚΦΑΙΝΩ: φέρνω στο φως
* ΕΜΦΑΙΝΩ: παρουσιάζω
* ΥΠΟΦΑΙΝΩ: φανερώνω λίγο
* ΥΠΟΦΑΙΝΟΜΑΙ: αρχίζω να φαίνομαι
* ΚΑΤΑΦΑΙΝΟΜΑΙ: φαίνομαι καθαρά, αποδεικνύομαι
* ΑΠΟΦΑΙΝΟΜΑΙ: εκφράζω γνώμη

**πειράομαι-ῶμαι:**προσπαθώ/ δοκιμάζω

**ὑπερβάλλομαι:**ξεπερνώ

**ἀναλόω-ῶ:**ξοδεύω/ σπαταλώ

**πανουργία:** δόλο/ απάτη

**ύστατος:** τελευταίος

**ευκλεία:** δόξα

**εί δέ μη:** αλλιώς/ διαφορετικά

**οιδα:** γνωρίζω/ κατανοώ

* **ειδώς:** έμπειρος
* **ευ ίσθι:** γνώριζε καλά
* **οιδα ότι:** είμαι βέβαιος
* **ευ οιδα ότι:** είμαι απολύτως βέβαιος
* **οιδα + απαρέμφατο**: είμαι ικανός να…
* **παρασκευάζομαι:** προετοιμάζομαι/ μηχανορραφώ

**καταχρωμαι:** κάνω κατάχρηση/ φθείρω/ εξαντλούμαι

**οίομαι:** νομίζω/ φαντάζομαι/ σκοπεύω

**παρέχω:** παρουσιάζω/ δίνω/ προξενώ/ παράγω

**αισχύνη:** ντροπή/ ατιμία/ ατίμωση

**πρωτον & ύστατον:** αρχή και τέλος

**διά παντός:** πάντα

**πάντως:** με κάθε τρόπο

**τούς πρόσθεν:** τους προγόνους

**γιγνώσκω:** γνωρίζω, κατανοώ

**ΣΥΝΤΑΞΗ**

* με ΑΙΤΙΑΤΙΚΗ, ΕΙΔΙΚΗ ΠΡΟΤΑΣΗ, ΕΙΔΙΚΟ ΑΠΑΡΕΜΦΑΤΟ
* με ΤΕΛΙΚΟ ΑΠΑΡΕΜΦΑΤΟ = αποφασίζω να…
* με ΚΑΤΗΓΟΡΗΜΑΤΙΚΗ ΜΕΤΟΧΗ, ΠΛΑΓΙΑ ΕΡΩΤΗΜΑΤΙΚΗ ΠΡΟΤΑΣΗ

**ΣΥΝΘΕΤΑ**

* ΔΙΑΓΙΓΝΩΣΚΩ: αποφασίζω
* ΚΑΤΑΓΙΓΝΩΣΚΩ τινός: καταδικάζω
* ΑΠΟΓΙΓΝΩΣΚΩ τινός: αθωώνω
* ΜΕΤΑΓΙΓΝΩΣΚΩ: μετανοώ
* ΠΑΡΑΓΙΓΝΩΣΚΩ: παρανοώ
* ΕΠΙΓΙΓΝΩΣΚΩ: γίνομαι αυτόπτης μάρτυρας
* ΣΥΓΓΙΓΝΩΣΚΩ τινί: συμφωνώ